حسین بن عبد الصمد حارثی

حسین بن عبد الصمد حارثی (پیدائش: ء— وفات: 5 جون 1576ء) ایران کے شیخ الاسلام ، شیعہ عالم اور مصنف تھے۔

سوانح

نام و نسب
شیخ کا نام حسین اور والد کا نام عبدالصمد ہے جبکہ سلسلہ نسب حارث بن عبداللہ ہمدانی سے ملتا ہے جس کی نسبت حارثی کہلاتے ہیں  ۔ حارثی کے جد محمد بن علی جناعی/جبعی جبل عامل کے بزرگ عالم دین اور مجموعۃ الجباعی کے مولف تھے   ۔حارثی کے والد عبد الصمد بن محمد بھی نامور عالم تھے اور شہید ثانی نے ان کے علم و تقوی کی مدح کی ہے۔

پیدائش
شیخ حسین کی پیدائش 918ھ مطابق 1512ء میں ایران کے  صوبہ خوزستان کے شہر صیدون کے ایک گاؤں جبع میں ہوئی۔

تعلیم و تحصیل
حارثی نے اپنے وطن میں کچھ مدت تک حسین بن جعفر کرکی کے پاس اور زیادہ عرصہ شہید ثانی سے تعلیم حاصل کی۔ شہید ثانی کے ہمراہ مصر، استنبول ، ترکی اور عراق کے اَسفار میں اُن کے ہمراہ رہے۔  941ھ  میں انہوں نے شہید ثانی سے اجازہ حاصل کیا   ۔ شہید ثانی نے اس اجازہ میں ان کی تعریف کی ہے۔

ایران کی طرف ہجرت
ایران میں صفویہ شیعہ حکومت کی تاسیس اور عثمانی حکومت کی طرف سے ان کے زیر تسلط شیعہ نشین علاقوں خاص طور پر جبل عامل میں شدت نے وہاں کے علماء کے ایران کی طرف ہجرت کرنے کا سبب فراہم کیا۔ شیخ حارثی نے بھی اپنے استاد شہید ثانی کے ساتھ پیش آنے والی دشواریوں کے بعد ظاہراً 956ھ میں عراق اور اس کے بعد تقریبا ً 958ھ اور 961ھ کے وسطی زمانہ میں اپنے خاندان کے ساتھ ایران کی طرف ہجرت کی۔

اسفار و سکونت
حارثی کی خود نوشت کے مطابق اُنہوں  نے اپنی مہاجرت کے آغاز میں اصفہان میں سکونت اختیار کی اور وہاں علی بن ہلال منشار کرکی عاملی (متوفی  984 ھ) اصفہان کے  شیخ الاسلام نے اُن کا اِستقبال کیا۔ اصفہان میں 3 سال سکونت اور تدریس کے بعد ان کی علمی شہرت اور علی بن ہلال منشار سفارش سبب بنی کہ شاہ طہماسب اول نے انہیں صفویہ حکومت کے دار السلطنت قزوین دعوت دی اور انہیں وہاں سے شیخ الاسلامی کے عہدہ سے سرفراز کیا۔ وہ 7 سات تک قزوین میں رہے اور انہوں نے وہاں نماز جمعہ جسے وہ واجب عینی سمجھتے تھے، قائم کی۔صفوی سلطنت کے قیام کے بعد شاہ طہماسپ نے 970 ھ  میں ظاہراً  سیاسی دلائل اور حارثی کے بعض مسائل فقہی میں سید حسین کرکی (متوفی 1001ھ) کے ساتھ اختلافات کے سبب، حارثی کو قزوین کی شیخ الاسلامی سے معزول کرکے انہیں مشہد کا شیخ الاسلام منصوب کر دیا۔حارثی اس کے بعد ہرات چلے اور وہاں انہوں نے 8 سال تک تدریس اور وعظ کے فرایض انجام دیئے جبکہ وہ ہرات کے شیخ الاسلام کے عہدہ پر بھی فائز تھے۔ ہرات میں سکونت کے دوران حارثی کے علمی کارناموں اور سماجی خدمات کے سبب ہرات اور اس کے اطراف میں رہنے والے بہت سے لوگوں نے شیعہ مذہب اختیار کر لیا اور بہت سے طلاب نے ان سے استفادہ کی خاطر وہاں کا رخ کر لیا۔ حارثی سن 983 ھ تک ہرات کے شیخ الاسلامی کے منصب پر فائز رہے۔ 983ھ میں وہ حج بیت اللہ کے قصد سے مکہ کے لئے روانہ ہوئے اور مکہ و مدینہ کی زیارت کے بعد بحرین سفر کیا اور وہاں رہائش اختیار کی۔

وفات
شیخ حسین کی وفات 8 ربیع الاول 984ھ کو ہوئی  اور انہیں بحرین کے شہر ہجر کے مضافات میں مصلی نامی قریہ میں دفن کیا گیا۔

حوالہ جات
شیعہ
علمائے شیعہ
شیعہ علما
اسلامی مذہبی رہنما
سولہویں صدی کے اسلامی مسلم علما
سولہویں صدی میں اسلامی مذہبی رہنما
شیوخ الاسلام
ایرانی شیعہ